VEREENIGING VOOR KADASTER EN LANDMEETKUNDE - Jubileumnummer ter gelegenheid van het vijftigjarig bestaan van de vereeniging voor kadaster en landmeetkunde en het tijdschrift voor kadaster en landmeetkunde.
Amsterdam Vereenging voor Kadaster en Landmeetkunde 1934 commemmorative book, series: tijdschrift voor kadaster en landmeetkunde, 1934/5. Original printed stiff wrappers, 24x16, 304 pp, illustrated.
EUR 45.00 [Appr.: US$ 52.98 | £UK 40.5 | JP¥ 5607] Booknumber: 7272
Total: EUR 45.00 [Appr.: US$ 52.98 | £UK 40.5 | JP¥ 5607] BRUIN lywe, bont bikini’s, soepel spiere, son, see en branderplanke . . .
Voeg hierby gesoute akteurs, vars talent, plaaslike inwoners en ’n fris bries oorspronklikheid: ’n wenresep vir enige film.
Hoofstroomproduksies het Jeffreysbaai die afgelope ruk in rep en roer gehad, onderwyl hulle Die Pro in en om die dorp geskiet het.
As Afrikaans nie juis jou “ding” is nie, is die pragtige omgewing en gebruik van topgehalte en moderne tegnologie genoeg om enige fliekgogga te beïndruk.
Die splinternuwe film behoort teen September op die grootdoek te draai. Verfilming het Dinsdag geeindig. Van die akteurs sal in April hul nuutgevonde branderplankvernuf uitleef, wanneer die laaste skote vir die film gedoen word. Talle van hulle het vir die film hier leer branderplankry.
Suid-Afrikaanse akteurs Vilje Maritz, Neels van Jaarsveld, Heleen Truter, Edwin van der Walt en Albert Maritz vertolk rolle in die film.
Janis Ellis, publisiteitsbeampte van Hoofstroomproduksies, vertel: “Die film, gegrond op die boek, Die Pro, deur Leon de Villiers, is nie net nog ’n lawwe vakansiestorie nie, maar het ’n sterk storielyn vol intrige.”
Draaiboekskrywer Tiaan van Niekerk (31) het eers teologie studeer voordat hy ’n diploma in filmvervaardiging voltooi het. Die Pro is sy eerste draaiboek.
“Ek het die boek in 1999 gekoop omdat die hoofkarakter dieselfde naam as ek het. Dit het dadelik tot my gespreek,” vertel hy.
“As jy skryf het jy ’n sekere prentjie in jou kop, maar wanneer dit by verfilming kom, moet daar noodgedwonge aanpassings gemaak word. Jy moet die regisseur vertrou dat hy jou visie sal deurvoer.”
Heelwat aanpassings is vir die draaiboek gemaak. Van die manlike karakters is vroulik gemaak en sommige is uitgeskryf.
“Die boodskap wat die film oordra, is spesiaal: al ervaar jy verlies moet jy dit leer aanvaar, weer opstaan en aangaan. Ek is opgewonde om te sien hoe alles bymekaarkom,” sê Van Niekerk.
André Velts, die regisseur, het onlangs die regie van die film, Knysna, behartig.
“Die Pro is die eerste Afrikaanse tiener ‘surf-drama’ wat oud en jonk sal geniet,” sê hy. “Almal hanteer verlies en die dood op hul eie manier. Sodra jy dit besef, is dié film uniek.”